2,2-dibromi-2-syanoasetamidi

2,2-Dibromi-2-syanoasetamidi (C3H2N2Br2O) eli 2,2-dibromi-3-nitriilipropionamidi tai DBNPA on amideihin ja nitriileihin kuuluva orgaaninen yhdiste. Yhdistettä käytetään biosidina paperiteollisuuden prosesseissa ja muissa teollisuusvesissä.

 Ominaisuudet, valmistus ja käyttö 
Huoneenlämpötilassa 2,2-dibromi-2-syanoasetamidi on kellertävää kiteistä ainetta, joka liukenee hyvin veteen ja alkoholeihin. Yhdiste ärsyttää ihoa, silmiä ja hengitysteitä. 2,2-Dibromi-2-syanoasetamidi estää bakteerien, levien ja hiivojen kasvua. Tämän vuoksi sitä käytetään estämään niiden lisääntymistä ja biofilmien muodostusta paperi- ja selluteollisuudessa, teollisuuden jäähdytysvesissä ja vesisärötysnesteissä. Yhdistettä valmistetaan bromaamalla syanoasetamidia.Hermann Uhr, Burkhard Mielke, Otto Exner, Ken R. Payne & Edward Hill: Biocides, Ullmann's Encyclopedia of Industrial Chemistry, John Wiley & Sons, New York, 2013.Harald Strittmatter, Stefan Hildbrand & Peter Pollak: Malonic Acid and Derivatives, Ullmann's Encyclopedia of Industrial Chemistry, John Wiley & Sons, New York, 2007.

 Lähteet 

 Aiheesta muualla 
Human Metabolome Database: 2,2-Dibromo-2-cyanoacetamide 
Food Component Database (FooDB): 2,2-Dibromo-2-cyanoacetamide 
ChemBlink: 2,2-Dibromo-2-cyanoacetamide 

Luokka:Asetamidit
Luokka:Nitriilit
Luokka:Organohalidit